Професор Александар Н. Нешковић

Биографија

Професор Александар Н. Нешковић је редовни професор интерне медицине и кардиологије на Медицинском факултету у Београду и руководилац Наставне базе интерне медицине и начелник Службе кардиологије у Клиничко болничком центру Земун.

Током професионалне каријере, био је *шеф Коронарне јединице* у Клиничко болничком центру Земун, a током десетогодишњег рада у Институту за кардиоваскуларне болести Дедиње - *управник Центра за кардиоваскуларна истраживања* “Др Александар Д. Поповић” и *управник Клинике за кардиологију*.

На Медицинском факултету у Београду је од 2010. године *члан програмског савета за докторске студије* из кардиологије, а у два мандата, од 2015-2021., био је *шеф катедре за последипломску наставу из кардиологије*.

Изабран је за *члана Научног друштва Србије*2002. године.

У два узастопна мандата биран је за *члана борда Европског удружења за ехокардиографију* (2008-2012.)**.**

Један је од оснивача и бивши *председник Ехокардиографског удружења Србије*. Био је организатор сва три *EACVI Teaching Course-a* одржана у нашој земљи и један од оснивача и организатора 12 одржаних *Базичних курсева из ехокардиографије,* који је похађало укупно 356 полазника.

Током 30-годишњег научног рада објавио је 144 радова*in extenso* у часописима индексираним у *SCI/WoS*. Његови радови су, према индексној бази SCOPUS, *цитирани* 3552 путa, са *Х-индексом* 31. Аутор је 20 поглавља у међународним и 15 у домаћим књигама и монографијама.

Проф. Нешковић је био *главни уредник 3 међународне књиге*врхунских светских издавача из области ургентне ехокардиографије и стрес ехокардиографије и *ко-уредник капиталне књиге на српском језику “Клиничка ехокардиографија*”, издате 2021. године. Aутор je *поглавља о ургентној ехокардиографији у два најугледнија европска уджбеника*из области ехокардиографије и кардиологије.

Проф. Нешковић је био председавајући радне групе и први аутор *3 најважнија европска документа*у којима сусадржане европске препоруке из области ургентне ехокардиографије и фокусираног ултразвучног прегледа срцаи у највећој мери дефинисани захтеви и начини реализације едукације, тренинга и примене различитих видова ехокардиографије у ургентним стањима.

Одржао је *преко 140 предавања по позиву на међународним*конгресима и интернационалним стручним састанцима, међу којима су *годишњи конгреси европских и америчких кардиолошких удружења*, као и европских удружења за срчану инсуфицијенцију, акутно кардиолошко збрињавање, ехокардиографију и кардиоваскуларни имиджинг, као и Европског удружења за ургентну медицину.